CELEX: 62021TN0493
Language: hu
Date: 2021-08-06 00:00:00
Title: T-493/21. sz. ügy: 2021. augusztus 6-án benyújtott kereset – Equinoccio-Compañía de Comercio Exterior kontra Bizottság

2021.11.8.   
            
            
               HU
            
            
               Az Európai Unió Hivatalos Lapja
            
            
               C 452/43
            
         
      2021. augusztus 6-án benyújtott kereset – Equinoccio-Compañía de Comercio Exterior kontra Bizottság
      (T-493/21. sz. ügy)
      (2021/C 452/54)
      Az eljárás nyelve: angol
      
         Felek
      
      
         Felperes: Equinoccio-Compañía de Comercio Exterior, SL (Madrid, Spanyolország) (képviselők: R. Sciaudone és D. Luff ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a török tudományos, ipari és technológiai minisztérium – uniós és külügyi főigazgatóság – az EU pénzügyi programjainak igazgatósága által hivatkozott, a pénzügyi biztosíték felszámolásának az Európai Unió ankarai küldöttsége által való ellenjegyzését (a továbbiakban: megtámadott jogi aktus);
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első, a gondossági kötelezettség, a pártatlanság, a fegyveregyenlőség és a költségvetési rendelet (1) 78. cikkének megsértésére alapított jogalap.
                  
                              —
                           
                           
                              E jogalap szerint Bizottság nem vizsgálta meg a török hatóságok által a biztosíték felszámolása vonatkozóan hozott határozatot. A Bizottság ugyanis arra kérte a török hatóságokat, hogy maguk vizsgálják meg a határozatot. E magatartás sérti a költségvetési rendeletnek a felhatalmazáson alapuló rendelet (2) 80., 81. és 82. cikkével összefüggésben értelmezett 78. cikkét. E rendelkezések szerint az Unió engedélyezésre jogosult hatóságának kell elvégeznie a dokumentumok személyes ellenőrzését.
                           
                        
            
                  2.
               
               
                  A második, az indokolási kötelezettség megsértésére alapított jogalap.
                  
                              —
                           
                           
                              A felperes arra hivatkozik, hogy a megtámadott jogi aktus nem szolgáltatott számára elegendő információt annak eldöntéséhez, hogy e jogi aktus megalapozott-e, vagy esetleg olyan hibában szenved, amely lehetővé tenné számára a jogszerűségének az uniós bíróság előtti vitatását, másrészt pedig annak lehetővé tételéhez, hogy az uniós bíróság felülvizsgálhassa e jogi aktus jogszerűségét.
                           
                        
            
                  3.
               
               
                  A harmadik, a meghallgatáshoz való jog megsértésére alapított jogalap.
                  
                              —
                           
                           
                              A felperes rámutat arra, hogy a nem vett részt azon, a Bizottság által lefolytatott, annak eldöntésére irányuló közigazgatási eljárásban, hogy megbízza-e az ankarai európai képviseletet a biztosíték felszámolásának jóváhagyásával.
                           
                        
            
                  4.
               
               
                  A negyedik, az arányosság elvének megsértésére alapított jogalap.
                  
                              —
                           
                           
                              A felperes azzal érvel, hogy a Bizottság megsértette az arányosság elvét azzal, hogy nem teljesítette az ajánlatkérő szerv kérelmét és a felperesnek fizetendő összegeket.
                           
                        
            
                  5.
               
               
                  Az ötödik, a biztosíték felszámolási feltételeinek nyilvánvalóan téves értékelésére alapított jogalap.
                  
                              —
                           
                           
                              A megtámadott határozat a felperes álláspontja szerint a biztosíték felszámolására alkalmazandó, a szolgáltatási szerződés állítólagos megsértéséhez kapcsolódó feltételek tekintetében nyilvánvaló mérlegelési hibát tartalmaz.
                           
                        
            
         (1)  Az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU Euratom európai parlamenti és tanácsi rendelet (HL 2012. L 298., 1. o.).
      
         (2)  Az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló, 2012. október 29-i 1268/2012/EU felhatalmazáson alapuló bizottsági rendelet (HL 2012. L 362., 1. o.).